‘શબ્દ સામે નહિ, વળગણ સામે વાંધો છે’ વિલી હવે જેમ્સ સાથે ખૂલીને બોલતો થયો હતો. પોતાની આર્થિક તંગદિલી અહીં દૂર થવાની નથી એ તેણે સ્વિકારી લીધું હતું પરંતુ જેમ્સ પ્રત્યે તેને જે પોતીકાપણાંનો અહેસાસ થઈ રહ્યો હતો એ તેનાં માટે નવો હતો. બાળપણથી જ સાવ એકાકી રહેલો વિલી હંમેશાં નિષ્ફળતાઓના ભારથી મોંભેર પટકાતો રહ્યો હતો અને ક્યારેય કોઈ તેને ઊભો કરનાર ન હતું. પહેલી વાર કોઈએ તેની મુંઝવણ સમજીને તેની પીઠ પર જરાક હાથ પસવાર્યો હતો.